Гуантанамо и американският Конгрес | От света | DW | 12.07.2006
Гуантанамо и американският Конгрес
В началото на месеца Върховният съд на САЩ постанови, че военните комисии, създадени от Белия дом за осъждането на затворниците в Гуантанамо, са незаконни. Сега Конгресът размишлява как да се осъществи на практика това решение. Информира Линда Щауде:
Как точно трябва да се тълкува решението на Върховния съд е въпросът, по който спорят юристите, а Сенатът е запланувал тази седмица три специални слушания с надежда да получи яснота. Президентът Буш разпореди самоволно създаването на така наречените военни комисии непосредствено след 11 септември 2001. До ден-днешен тези комисии предизвикват гнева на представителите на опозиционната Демократическа партия. Един от тях е сенаторът Чарлс Шумър:
“С действията си нашият президент само вреди на борбата против тероризма. Той не би трябвало да чака специална присъда на Върховния съд, за да се консултира с Конгреса. Подобна арогантност не бях виждал досега през всичките си години в политиката.”
Белият дом отхвърля подобни обвинения. Говорителят Тони Сноу подчерта, че държаните около хиляда затворници в Гунтанамо и в други специални затвори от самото начало биват третирани човечно и в съответствие с Женевските конвенции. така че за промяна на курса не можело да става и дума. А представителят на Пентагона Даниел Дел Орто предупреждава:
“Със сигурност ще стане много по-трудно да се доберем до секретна информация, ако преди разпита на съответния затворник се каже, че има право на адвокат, правото да мълчи и че всичко, което каже може да бъде използвано против него в съда.”
Това обаче означава: никакви редовни процеси било пред граждански или военни съдилища. Сенаторът-демократ Ръс Файнголд подмертава:
“Вече изслушахме неколцина членове на Конгреса, които искат да благословят военните комисии на президента. Това би било груба грешка.”
Законопроектът за правата на затворниците от Гунтанамо се очаква в края на август – след приключването на летните отпуски.